ai4bharat/Pralekha huggingface dataset:
ധനകാര്യ മന്ത്രാലയം
ജി എസ് ടി നഷ്ടപരിഹാരത്തിലെ കുറവ് നികത്തുന്നതിന് പതിമൂന്നാമത് ഗഡുവായി സംസ്ഥാനങ്ങൾക്ക് 6000 കോടി രൂപ വിതരണം ചെയ്തു.
മാണ് നൽകിയത്. എന്നാൽ അരുണാചൽ പ്രദേശ്, മണിപ്പൂർ,മിസോറം, നാഗാലാൻഡ്,സിക്കിം എന്നീ അഞ്ചു സംസ്ഥാനങ്ങൾക്ക് ജി എസ് ടി നടപ്പാക്കിയതിലൂടെ വരുമാനനഷ്ടം ഉണ്ടായിട്ടില്ല. ഇതുവരെ കണക്കാക്കിയിട്ടുള്ള ജിഎസ്ടി നഷ്ടപരിഹാരത്തിൻറെ 70 ശതമാനവും സംസ്ഥാനങ്ങൾക്കും നിയമസഭയുള്ള കേന്ദ്ര ഭരണ പ്രദേശങ്ങൾക്കും നൽകിയിട്ടുണ്ട്.
ജി എസ് ടി നഷ്ടപരിഹാരത്തിനായി ഓപ്ഷൻ ഒന്ന് സ്വീകരിച്ചിട്ടുള്ള സംസ്ഥാനങ്ങൾക്ക്, സംസ്ഥാന ജിഡിപിയുടെ 0.50% തുല്യമായ തുക അധികമായി വായ്പ എടുക്കുന്നതിന് കേന്ദ്രം അനുമതി നൽകിയിട്ടുണ്ട്. എല്ലാ സംസ്ഥാനങ്ങളും ഓപ്ഷൻ ഒന്ന് ആണ് സ്വീകരിച്ചിരിക്കുന്നത്. അധിക വായ്പ എടുക്കുന്നതിനായുള്ള മുഴുവൻ തുകയും  28 സംസ്ഥാനങ്ങൾക്കും നൽകി കഴിഞ്ഞു.
18.01.2021 വരെ, വിവിധ സംസ്ഥാനങ്ങൾക്ക് , സംസ്ഥാന ജിഡിപിയുടെ 0.50% അധിക വായ്പയായി അനുവദിച്ചതും, പ്രത്യേക വായ്പ ജാലകം വഴി സംസ്ഥാനങ്ങൾ സമാഹരിച്ച തുകയും പട്ടികയിൽ ചേർത്തിരിക്കുന്നു:
Rs. in Crore)
|
|
S. No.
|
|
Name of State / UT
|
|
Additional borrowing of 0.50 percent allowed to States
|
|
Amount of fund raised through special window passed on to the States/ UTs
|
|
1
|
|
Andhra Pradesh
|
|
5051
|
|
1810.71
|
|
2
|
|
Arunachal Pradesh|
|
143
|
|
0.00
|
|
3
|
|
Assam
|
|
1869
|
|
779.08
|
|
4
|
|
Bihar
|
|
3231
|
|
3059.34
|
|
5
|
|
Chhattisgarh
|
|
1792
|
|
1354.08
|
|
6
|
|
Goa
|
|
446
|
|
658.04
|
|
7
|
|
Gujarat
|
|
8704
|
|
7225.36
|
|
8
|
|
Haryana
|
|
4293
|
|
3409.84
|
|
9
|
|
Himachal Pradesh
|
|
877
|
|
1345.31
|
|
10
|
|
Jharkhand
|
|
1765
|
|
735.60
|
|
11
|
|
Karnataka
|
|
9018
|
|
9721.07
|
|
12
|
|
Kerala
|
|
4,522
|
|
2839.56
|
|
13
|
|
Madhya Pradesh
|
|
4746
|
|
3558.75
|
|
14
|
|
Maharashtra
|
|
15394
|
|
9384.47
|
|
15
|
|
Manipur|
|
151
|
|
0.00
|
|
16
|
|
Meghalaya
|
|
194
|
|
87.69
|
|
17
|
|
Mizoram|
|
132
|
|
0.00
|
|
18
|
|
Nagaland|
|
157
|
|
0.00
|
|
19
|
|
Odisha
|
|
2858
|
|
2994.61
|
|
20
|
|
Punjab
|
|
3033
|
|
4116.44
|
|
21
|
|
Rajasthan
|
|
5462
|
|
2912.32
|
|
22
|
|
Sikkim|
|
156
|
|
0.00
|
|
23
|
|
Tamil Nadu
|
|
9627
|
|
4890.14
|
|
24
|
|
Telangana
|
|
5017
|
|
1336.44
|
|
25
|
|
Tripura
|
|
297
|
|
177.30
|
|
26
|
|
Uttar Pradesh
|
|
9703
|
|
4706.53
|
|
27
|
|
Uttarakhand
|
|
1405
|
|
1814.82
|
|
28
|
|
West Bengal
|
|
6787
|
|
2182.06
|
|
|
|
Total :
|
|
106830
|
|
71099.56
|
|
1
|
|
Delhi
|
|
Not applicable
|
|
4595.25
|
|
2
|
|
Jammu & Kashmir
|
|
Not applicable
|
|
1780.05
|
|
3
|
|
Puducherry
|
|
Not applicable
|
|
525.14
|
|
|
|
Total :
|
|
Not applicable
|
|
6900.44
|
|
|
|
Grand Total 
|
|
106830
|
|
78000.00
പ്രധാനമന്ത്രിയുടെ ഓഫീസ്
പ്രധാനമന്ത്രി സംസ്ഥാന മുഖ്യമന്ത്രിമാരുമായി നാളെ കൂടിക്കാഴ്ച നടത്തും
പ്രധാനമന്ത്രി ശ്രീ.നരേന്ദ്ര മോദി സംസ്ഥാന മുഖ്യമന്ത്രിമാരുമായി നാളെ  ഉച്ചയ്ക്ക് 3 മണിക്ക് വീഡിയോ കോണ്ഫറന്സ് വഴി അഞ്ചാം തവണ കൂടിക്കാഴ്ച നടത്തും.
“പ്രധാനമന്ത്രി ശ്രീ. നരേന്ദ്ര മോദി നാളെ ഉച്ചയ്ക്ക് 3 മണിക്ക് സംസ്ഥാന മുഖ്യമന്ത്രിമാരുമായി അഞ്ചാം തവണ വീഡിയോ കോണ്ഫറന്സ് വഴി കൂടിക്കാഴ്ച നടത്തും”, പ്രധാനമന്ത്രിയുടെ ഓഫീസ് ട്വീറ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
ദേശീയ ആരോഗ്യ കമ്മീഷനുമായുള്ള അവലോകന യോഗത്തിൽ കേന്ദ്ര ആരോഗ്യ മന്ത്രി ശ്രീ മൻസുഖ് മാണ്ഡവ്യ അധ്യക്ഷത വഹിച്ചു
ന്യൂഡൽഹി, ജൂലൈ 30, 2021
ദേശീയ ആരോഗ്യ കമ്മീഷനുമായി നടന്ന അവലോകന യോഗത്തിൽ കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യ അധ്യക്ഷത വഹിച്ചു. യോഗത്തിൽ മെഡിക്കൽ വിദ്യാഭ്യാസവുമായി ബന്ധപ്പെട്ട സുപ്രധാന വിഷയങ്ങൾ ചർച്ച ചെയ്തു.
മാർഗ രേഖ അനുസരിച്ച്, 2023 ന്റെ ആദ്യ പകുതിയിൽ തന്നെ നാഷണൽ എക്സിറ്റ് ടെസ്റ്റ്  നടത്തുന്നതിനുള്ള ശ്രമങ്ങൾ പുരോഗമിക്കുന്നതായി യോഗത്തിൽ എൻഎംസി ഉദ്യോഗസ്ഥർ വ്യക്തമാക്കി. നടപടിക്രമങ്ങൾ പരിശോധിക്കുന്നതിനും മെഡിക്കൽ വിദ്യാർത്ഥികളിലെ ഉത്കണ്ഠ നീക്കം ചെയ്യുന്നതിനും, 2022 ൽ ഒരു മോക്ക് റൺ ആസൂത്രണം ചെയ്ത് നടത്തും.
നെക്സ്റ്റ്  ഫലങ്ങൾ ചുവടെ പറയുന്നവയ്ക്ക് ഉപയോഗിക്കുമെന്നും ചർച്ച ചെയ്യപ്പെട്ടു:
 ഫൈനൽ M.B.B.S. പരീക്ഷ യോഗ്യത
 ഇന്ത്യയിൽ മോഡേൺ മെഡിസിൻ പ്രാക്ടീസ് ചെയ്യുന്നതിന് ലൈസൻസ് നേടുന്നതിന്
 ബ്രോഡ് സ്പെഷ്യാലിറ്റികളിൽ പിജി സീറ്റുകളുടെ മെറിറ്റ് അടിസ്ഥാനമാക്കിയുള്ള വിഹിതം നിർണയിക്കുന്നതിന്
ഇന്ത്യയിലോ ലോകത്തിന്റെ ഏത് ഭാഗത്തോ പരിശീലനം നേടിയ എല്ലാവർക്കും നെക്സ്റ്റ് പരീക്ഷ ഒരുപോലെയായിരിക്കും. അതിനാൽ, വിദേശ മെഡിക്കൽ ബിരുദധാരികൾ  / പരസ്പര അംഗീകാരം എന്നീ പ്രശ്നങ്ങൾ ഇത് പരിഹരിക്കുമെന്നതാണ് നെക്സ്റ്റ് പരീക്ഷയുടെ പ്രാധാന്യം.
RRTN/SKY
(Visitor Counter : 164
PIB Headquarters
പി.ഐ.ബി, ആര്.ഒ.ബി കേരള-ലക്ഷദ്വീപ് മേഖലാ അഡീഷണല് ഡയറക്ടര് ജനറല് കേരള ഗവര്ണ്ണറെ സന്ദര്ശിച്ചു
, റീജിയണല് ഔട്ട്റീച്ച് ബ്യൂറോ  എന്നിവയുടെ കേരള-ലക്ഷദ്വീപ് മേഖലാ അഡീഷണല് ഡയറക്ടര് ജനറല് ശ്രീ.ഡി മുരളി മോഹന് ഗവര്ണ്ണര് ജസ്റ്റിസ്  പി. സദാശിവത്തെ രാജ്ഭവനില് സന്ദര്ശിച്ചു. കേന്ദ്ര ഗവണ്മെന്റിന്റെ വിവിധ വികസന പദ്ധതികള് സംബന്ധിച്ച വാര്ത്തകളും, വിവരങ്ങളും മാധ്യമങ്ങള്ക്കും, പൊതുജനങ്ങള്ക്കും എത്തിക്കുന്നതില് പി.ഐ.ബിയും ആര്.ഒ.ബിയും നടത്തുന്ന പ്രവര്ത്തനങ്ങള് അദ്ദേഹം ഗവര്ണ്ണറോട് വിശദീകരിച്ചു. ഗവര്ണ്മെന്റിന്റെ സുപ്രധാന ക്ഷേമ പദ്ധതികള്ക്ക് പ്രചാരണം നല്കാന് പ്രത്യേക ശ്രദ്ധ നല്കുന്നുണ്ടെന്ന് ശ്രീ. മുരളി മോഹന് ഗവര്ണ്ണറെ അറിയിച്ചു.
AM/MRL
പ്രധാനമന്ത്രിയുടെ ഓഫീസ്
മൻ കി ബാത്തിൽ നിന്നുള്ള നാരീ ശക്തി ആഘോഷത്തിന്റെ പ്രസക്തഭാഗങ്ങൾ പ്രധാനമന്ത്രി പങ്കുവെച്ചു
താഴെത്തട്ടിൽ മാറ്റങ്ങൾ കൊണ്ടുവന്ന സ്ത്രീകളെയും അവരുടെ പ്രചോദനകരമായ ജീവിതയാത്രകളെയും ഉയർത്തിക്കാട്ടുന്ന 'മൻ കി ബാത്ത്' പരിപാടിയുടെ പ്രസക്തഭാഗങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
“വിവിധ മൻ കീ ബാത്ത് എപ്പിസോഡുകളിൽ സ്ത്രീ ശാക്തീകരണത്തിന്റെ വ്യത്യസ്ത വശങ്ങൾ പ്രദർശിപ്പിക്കുകയും അടിസ്ഥാന തലത്തിലുള്ള മാറ്റങ്ങൾ കൊണ്ടുവന്ന സ്ത്രീകളെ പ്രചോദിപ്പിക്കുന്ന ജീവിതയാത്രകൾ എടുത്തുകാണിക്കുകയും ചെയ്തിട്ടുണ്ട്.
'മൻ കി ബാത്ത്' നമ്മുടെ നാരീശക്തിയെ എങ്ങനെ ആഘോഷിച്ചുവെന്ന് എടുത്തുകാണിക്കുന്ന ഒരു വീഡിയോ ഇതാ.
DS
-NS-
(
ധനകാര്യ മന്ത്രാലയം
ഗംഗ പുനരുജ്ജീവനത്തിന് ലോക ബാങ്കിന്റെ 400 ദശലക്ഷം ഡോളര് സഹായം
ഗംഗ നദിയുടെ പുനരുജ്ജീവനത്തിനായുള്ള നമാമി ഗംഗേ പദ്ധതിക്ക് പിന്തുണ നല്കുന്നതിന് ലോക ബാങ്കും കേന്ദ്ര ഗവണ്മെന്റും വായ്പാ കരാറില് ഒപ്പു വച്ചു. നദിയിലെ മലിനീകരണം തടയുന്നതിനും 500 ദശലക്ഷം ജനങ്ങള് ആശ്രയിക്കുന്ന നദീതടത്തിന്റെ പരിപാലനം ശക്തമാക്കുന്നതിനും രണ്ടാമത് ദേശീയ ഗംഗാ നദീതട പദ്ധതി സഹായകമാകും.
381 ദശലക്ഷം ഡോളര് വായ്പയും 19 ദശലക്ഷം ഡോളര് വരെയുള്ള ഈടും അടങ്ങുന്നതാണ് 400 ദശലക്ഷം ഡോളറിന്റെ സഹായം. കേന്ദ്ര സാമ്പത്തിക കാര്യ വകുപ്പ് അഡീഷണല് സെക്രട്ടറി ശ്രീ സമീര് കുമാര് ഖരേയും ലോക ബാങ്കിന്റെ ആക്ടിങ്ങ് കണ്ട്രി ഡയറക്ടര് ഖൈ്വസര് ഖാനും ചേര്ന്ന് വായ്പ കരാറില് ഒപ്പു വച്ചു.
ഗംഗയെ ശുചിത്വവും ആരോഗ്യവുമുള്ള നദിയാക്കുന്നതിനുള്ള സുപ്രധാന ദേശീയ പദ്ധതിയില് കേന്ദ്ര ഗവണ്മെന്റിന്റെയും ലോക ബാങ്കിന്റെയും പങ്കാളിത്തം വ്യാപിപ്പിക്കുന്നതാണ് പുതിയ പദ്ധതിയെന്ന് ശ്രീ ഖരേ പറഞ്ഞു.
ദേശീയ ഗംഗാ നദീ തട പദ്ധതി വഴി 2011 മുതല് ലോക ബാങ്ക് കേന്ദ്ര ഗവണ്മെന്റ് പ്രവര്ത്തനങ്ങളെ പിന്തുണയ്ക്കുന്നുണ്ട്. നദീ പരിപാലനത്തിനുള്ള നോഡല് ഏജന്സിയായി ഗംഗാ ശുചീകരണത്തിനുള്ള ദേശീയ ദൗത്യം ആവിഷ്ക്കരിക്കാനും നിരവധി നദീതട നഗരങ്ങളിലും പട്ടണങ്ങളിലും മലിനജല സംസ്കരണത്തിനുള്ള അടിസ്ഥാനസൗകര്യം വികസിപ്പിക്കുന്നതിലും ഈ പദ്ധതിസഹായകരമായി.
(
പ്രത്യേക സേവനങ്ങളും ഫീച്ചറുകളും
സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണന് വാസ്വിക് ഗവേഷണ പുരസ്കാരം
 ഡയറക്ടർ ഡോ എ ഗോപാലകൃഷ്ണന് 2020ലെ വാസ്വിക് ഇൻഡസ്ട്രിയൽ റിസർച്ച് പുരസ്കാരം ലഭിച്ചു. അഗ്രികൾച്ചറൽ സയൻസ് ആന്റ് ടെക്നോളജി വിഭാഗത്തിൽ മത്സ്യജനിതക ഗവേഷണ മേഖലയിലെ ശ്രദ്ധേയമായ നേട്ടങ്ങൾക്കുള്ള അംഗീകാരമായാണ് പുരസ്കാരം. പ്രശസ്തി പത്രവും ഒന്നര ലക്ഷം രൂപയുമടങ്ങുന്ന പുരസ്കാരം ശാസ്ത്ര-സാങ്കേതിക-പാരിസ്ഥിതിക ഗവേഷണ രംഗത്ത് മികച്ച സംഭാവകനകളർപ്പിച്ചവർക്കാണ് നൽകി വരുന്നത്.
വംശനാശം നേരിടുന്ന മീനുകളുടെയും വാണിജ്യപ്രധാന മത്സ്യയിനങ്ങളുടെയും സംരക്ഷണത്തിൽ ഏറെ സഹായകരമായ ഗവേഷണ പഠനങ്ങളുൾപ്പെടെ ഗവേഷണ രംഗത്ത് ഒട്ടേറെ നേട്ടങ്ങൾ ഡോ ഗോപാലകൃഷ്ണൻ സ്വന്തമാക്കിയിട്ടുണ്ട്. മീനുകളുടെ വിത്തുൽപാദന സാങ്കേതികവിദ്യകളുടെ വികസനം, ടാക്സോണമി, ജെനിറ്റിക് സ്റ്റോക് ഐഡന്റിഫിക്കേഷൻ തുടങ്ങിയവ ഇതിൽപെടും. അദ്ദേഹം നേതൃത്വം നൽകിയ ജനിതക പഠനങ്ങളും വികസിപ്പിച്ച സാങ്കേതികവിദ്യകളും സമുദ്രജലകൃഷി ജനകീയമാക്കുന്നതിനും മീനുകളുടെ സംരക്ഷണത്തിനും ഏറെ സഹായകരമായിട്ടുണ്ട്. മത്സ്യത്തൊഴിലാളികളുടെ സാമ്പത്തിക ഉന്നമനത്തിന് സഹായകരമാകുംവിധം ബദൽ ഉപജീവനം ഉറപ്പുവരുത്താൻ ഈ പഠനങ്ങൾ ഉപകരിച്ചതായി പുരസ്കാരസമിതി വിലയിരുത്തി.
അഗ്രികൾച്ചറൽ സയൻസ് ആന്റ് ടെക്നോളജി ഉൾപ്പെടെ എട്ട് വിഭാഗങ്ങളിലായാണ് എല്ലാ വർഷവും വാസ്വിക ഗവേഷണ പുരസ്കാരം നൽകുന്നത്. മുംബൈയിൽ നടന്ന ചടങ്ങിൽ പ്രമുഖ വ്യവസായി ശ്രീകാന്ത് ബാഡ്വേയിൽ നിന്നും ഡോ ഗോപാലകൃഷ്ണൻ പുരസ്കാരം ഏറ്റുവാങ്ങി.
പ്രത്യേക സേവനങ്ങളും ഫീച്ചറുകളും
ലോക സൈക്കിൾ ദിനത്തിൽ നെഹ്റു യുവ കേന്ദ്ര പാലക്കാട് സൈക്കിൾ റാലി സംഘടിപ്പിച്ചു
പാലക്കാട്: ജൂൺ 03, 2022
ആസാദി കാ അമൃത് മഹോത്സവത്തോടനുബന്ധിച്ച് കേന്ദ്ര യുവജനകാര്യ-കായിക മന്ത്രാലയത്തിന്റെയും നെഹ്റു യുവ കേന്ദ്രയുടെയും നേതൃത്വത്തില് ലോക സൈക്കിള് ദിനാചരണത്തിന്റെ ഭാഗമായി സംസ്ഥാനത്തിന്റെ വിവിധ ഭാഗങ്ങളിൽ സൈക്കിൾ റാലികൾ സംഘടിപ്പിച്ചു. ഇതിന്റെ ഭാഗമായി പാലക്കാട് കോട്ടമൈതാനിയിലെ രക്തസാക്ഷി മണ്ഡപത്തിൽ നടന്ന പൊതുസമ്മേളനം ശ്രീ വി. കെ. ശ്രീകണ്ഠൻ, എംപി ഉദ്ഘാടനം ചെയ്തു.
രക്തസാക്ഷി മണ്ഡപത്തിൽ നിന്നും ആരംഭിച്ച് ശബരി ആശ്രമത്തിൽ സമാപിച്ച സൈക്കിൾ റാലിയിൽ ഇരുന്നൂറോളം വരുന്ന യുവതീ യുവാക്കലോടോപ്പം ശ്രീ വി. കെ. ശ്രീകണ്ഠൻ, എംപി-യും പങ്കു ചേർന്നു. സൈക്കിൾ റാലി ജില്ലാ പഞ്ചായത്ത് പ്രസിഡന്റ് ശ്രീമതി ബിനു മോൾ ഫ്ളാഗ് ഓഫ് ചെയ്തു. മുൻസിപ്പൽ ചെയർ പേഴ്സൺ ശ്രീമതി പ്രിയ അജയൻ പ്രതിജ്ഞ ചൊല്ലിക്കൊടുത്തൂ. ശബരി ആശ്രമത്തിൽ വച്ച് നടന്ന സമാപന സമ്മേളനം ശ്രീ എ പ്രഭാകരൻ, എംഎൽഎ ഉദ്ഘാടനം ചെയ്തു.
ലോക സൈക്കിള് ദിനാചരണത്തിന്റെ സംസ്ഥനതല പരിപാടി തിരുവനന്തപുരത്തു സംസ്ഥാന കായിക മന്ത്രി ശ്രീ വി. അബ്ദുറഹിമാന് ഉദ്ഘാടനം ചെയ്തു. അമൃത് മഹോത്സവത്തിൻ്റെ ഭാഗമായി എല്ലാ സംസ്ഥാന തലസ്ഥാനങ്ങളിലും തെരഞ്ഞെടുത്ത 75 സ്ഥലങ്ങളിലുമാണ് സൈക്കിൾ ദിനത്തിൽ റാലികൾ സംഘടിപ്പിച്ചത്.
(Visitor Counter : 17
കൃഷി മന്ത്രാലയം
ലോക്ക്ഡൗണിലും രാജ്യത്ത് ഗോതമ്പ് വിളവെടുപ്പ് കാര്യക്ഷമം
ന്യൂഡൽഹി, ഏപ്രിൽ 28, 2020
ലോക്ക്ഡൗണിനിടയിലും രാജ്യത്തുടനീളം ഗോതമ്പ് വിളവെടുപ്പ് വളരെ കാര്യക്ഷമതയോടെ നടക്കുന്നു. 2020 ലെ ഖാരിഫ് വിളവെടുപ്പും മെതിക്കലും സംബന്ധിച്ച് കേന്ദ്ര കൃഷി, കർഷകക്ഷേമ മന്ത്രാലയം പുറത്തിറക്കിയ പ്രത്യേക നടപടിക്രമങ്ങൾ കർഷകരും തൊഴിലാളികളും പാലിച്ചു കൊണ്ടാണ് വിളവെടുപ്പ് പുരോഗമിക്കുന്നത്. കൊറോണ വൈറസിന്റെ വ്യാപനം തടയുന്നതിനും കർഷകരുടെയും കർഷകത്തൊഴിലാളികളുടെയും ആരോഗ്യം സംരക്ഷിക്കുന്നതിനുമായി കേന്ദ്ര കൃഷി, കർഷകക്ഷേമ മന്ത്രാലയം സംസ്ഥാനങ്ങൾക്ക് പ്രത്യേക നടപടി ക്രമങ്ങൾ പുറത്തിറക്കിയിരുന്നു.
സംസ്ഥാനങ്ങൾ റിപ്പോർട്ട് ചെയ്തതനുസരിച്ച്, 98 മുതൽ 99 ശതമാനം ഗോതമ്പ് മധ്യപ്രദേശിലും, 92 മുതൽ 95 ശതമാനം രാജസ്ഥാനിലും, 85 മുതൽ 88 ശതമാനം ഉത്തർപ്രദേശിലും, 55 മുതൽ 60 ശതമാനം ഹരിയാനയിലും, 60 മുതൽ 65 ശതമാനം പഞ്ചാബിലും, വിളവെടുത്തു. മറ്റ് സംസ്ഥാനങ്ങളിൽ 87 മുതൽ 88 ശതമാനവും വിളവെടുത്തു.
 പദ്ധതി പ്രകാരം കർഷകരിൽ നിന്ന് പയറുവർഗ്ഗങ്ങളും എണ്ണക്കുരുക്കളും വാങ്ങുന്നത് കർണാടകം, ആന്ധ്രാപ്രദേശ്, തെലങ്കാന, രാജസ്ഥാൻ, മഹാരാഷ്ട്ര, ഉത്തർപ്രദേശ്, ഹരിയാന എന്നീ സംസ്ഥാനങ്ങളിൽ പുരോഗമിക്കുകയാണ്.
ദേശീയ ഹോർട്ടികൾച്ചർ ബോർഡ്  രാജ്യത്തൊട്ടാകെയുള്ള 618 എൻഎച്ച്ബി അംഗീകൃത നഴ്സറികളിൽ നിന്ന് പഴങ്ങളുടെയും പച്ചക്കറികളുടെയും ലഭ്യമായ നടീൽ വസ്തുക്കളെക്കുറിച്ചുള്ള വിവരങ്ങൾ ശേഖരിച്ചിട്ടുണ്ട്. ഈ വിവരങ്ങൾ സംസ്ഥാന ഹോർട്ടികൾച്ചർ മിഷനുകൾ, എൻഎച്ച്ബി സംസ്ഥാന ഓഫീസുകൾക്കും അനുബന്ധ സ്ഥാപനങ്ങൾക്കും വിതരണം ചെയ്തു. വരാനുള്ള നടീൽ കാലത്ത് കർഷകർക്ക് ഇഷ്ടമുള്ള നടീൽ വസ്തുക്കൾ ശേഖരിക്കുന്നതിനായി എൻഎച്ച്ബി ഈ വിവരങ്ങൾ അവരുടെ വെബ്സൈറ്റിൽ  അപ്ലോഡ് ചെയ്തിട്ടുണ്ട്.
മന്ത്രിസഭ
ബഹിരാകാശത്തെ സമാധാനപരമായ സഹകരണത്തിനുള്ള ഇന്ത്യ -ഭൂട്ടാൻ ധാരണാപത്രത്തിന് കേന്ദ്ര മന്ത്രി സഭയുടെ അംഗീകാരം
ബഹിരാകാശം സമാധാനപരമായ പ്രവർത്തനങ്ങൾക്കായി ഉപയോഗിക്കുന്നതിന് സഹകരിക്കുന്നതിന് ഇന്ത്യയും ഭൂട്ടാനും തമ്മിൽ ഒപ്പുവെച്ച ധാരണാപത്രത്തിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. 2020 നവംബർ 19 നാണ് ബംഗളൂരുവിലും തിമ്പുവിലുമായി ഒപ്പുവെച്ച കരാർ ഇരുരാജ്യങ്ങളും കൈമാറിയത്.
ഭൂമിയുടെ റിമോട്ട് സെൻസിംഗ്, ഉപഗ്രഹ ആശയവിനിമയം, ഉപഗ്രഹാധിഷ്ഠിത നാവിഗേഷൻ, ബഹിരാകാശശാസ്ത്രം, ഗ്രഹ പര്യവേക്ഷണം, ബഹിരാകാശ സംവിധാനങ്ങളുടെ ഉപയോഗം, ബഹിരാകാശ സാങ്കേതിക വിദ്യയുടെ ഉപയോഗം എന്നിവയിൽ പരസ്പര സഹകരണത്തിന് ധാരണ പത്രം ലക്ഷ്യമിടുന്നു.
ബഹിരാകാശ വകുപ്പ്/ ഐഎസ്ആർഒ എന്നിവിടങ്ങളിലെ അംഗങ്ങളും , ഭൂട്ടാൻ വാർത്താവിനിമയ, കമ്യൂണിക്കേഷൻസ് മന്ത്രാലയത്തിലെ അംഗങ്ങളും ചേർന്ന് സംയുക്ത പ്രവർത്തക സമിതി രൂപീകരിക്കാൻ ധാരണപത്രം വഴിയൊരുക്കും. പദ്ധതി ആസൂത്രണം,നിർവഹണം സമയ ദൈർഘ്യം എന്നിവ നിശ്ചയിക്കുന്നതിന് ഈ പ്രവർത്തകസമിതി സഹായിക്കും.
മനുഷ്യരാശിയുടെ പ്രയോജനത്തിന് ബഹിരാകാശ സാങ്കേതിക വിദ്യയിൽ, ഭൂട്ടാനുമായി ഒരുമിച്ചുള്ള പ്രവർത്തനത്തിലൂടെ രാജ്യത്തെ എല്ലാ മേഖലയിലുമുള്ളവർക്കും നേട്ടം ലഭിക്കും.
പശ്ചാത്തലം
ബഹിരാകാശ മേഖലയിൽ സഹകരണത്തിന് ഭൂട്ടാനുമായി ഇന്ത്യ ചർച്ച നടത്തിവരികയായിരുന്നു. 2017 നവംബറിൽ ഇരുരാജ്യങ്ങളും തമ്മിൽ സഹകരണത്തിനുള്ള കരട് രേഖ രൂപീകരിക്കുകയും വിദേശകാര്യ മന്ത്രാലയത്തിന് സമർപ്പിക്കുകയും ചെയ്തു. 2020 ഫെബ്രുവരിയിൽ നടന്ന ഉഭയകക്ഷി ചർച്ചയിൽ ഈ കരട് രേഖയും മറ്റു സഹകരണ ശുപാർശകളും വിശദമായ ചർച്ചകൾക്ക് വിധേയമാക്കി. തുടർന്ന് നയതന്ത്ര ചാനലുകൾ വഴി ധാരണാപത്രത്തിന്റെ കരടിന് രൂപം നൽകുകയും ആഭ്യന്തര അനുമതിക്കായി ഇരുരാജ്യങ്ങളും സമർപ്പിക്കുകയും ചെയ്തു. തുടർന്ന് ആവശ്യമായ അനുമതികൾ ലഭിച്ചതോടെ 2020 നവംബർ 19ന് ഇരുരാജ്യങ്ങളും കരാറൊപ്പിടുകയും പരസ്പരം കൈമാറുകയും ചെയ്തു.
രാഷ്ട്രപതിയുടെ കാര്യാലയം
എൽബിഎസ്എൻഎഎയിലെ  97-ാമത് കോമൺ ഫൗണ്ടേഷൻ കോഴ്സിന്റെ സമാപന ചടങ്ങിനെ രാഷ്ട്രപതി അഭിസംബോധന ചെയ്തു
ന്യൂ ഡൽഹി: ഡിസംബർ 08, 2022
 മസൂറിയിലെ ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷനിൽ  97-ാമത് കോമൺ ഫൗണ്ടേഷൻ കോഴ്സിന്റെ സമാപന ചടങ്ങിനെ രാഷ്ട്രപതി ശ്രീമതി ദ്രൗപതി മുർമു അഭിസംബോധന ചെയ്തു.
ഇന്ത്യയുടെ സ്വാതന്ത്ര്യത്തിന്റെ അമൃത് കാലിൽ 97-ാമത് കോമൺ ഫൗണ്ടേഷൻ കോഴ്സിലെ ഉദ്യോഗസ്ഥർ സിവിൽ സർവീസിൽ പ്രവേശിക്കുകയാണെന്ന് ഓഫീസർ ട്രെയിനികളെ അഭിസംബോധന ചെയ്തുകൊണ്ട് രാഷ്ട്രപതി പറഞ്ഞു. അടുത്ത 25 വർഷത്തിനുള്ളിൽ, രാജ്യത്തിന്റെ സർവതോന്മുഖമായ വികസനത്തിന് നയരൂപീകരണത്തിലും അത് നടപ്പിലാക്കുന്നതിലും അവർ ഒരു പ്രധാന പങ്ക് വഹിക്കും.
സമൂഹത്തിലെ അധഃസ്ഥിത വിഭാഗത്തോട് സംവേദനക്ഷമതയുള്ളവരായിരിക്കാൻ അവർ ഓഫീസർ ട്രെയിനികളെ ഉപദേശിച്ചു. 'അജ്ഞാതത്വം', 'കഴിവ്', 'ലാളിത്യം ' എന്നിവ ഒരു സിവിൽ സർവീസ് ഉദ്യോഗസ്ഥന്റെ അലങ്കാരമാണെന്ന് അവർ പറഞ്ഞു.
ഇന്ത്യയെ പുരോഗതിയുടെയും വികസനത്തിന്റെയും പാതയിലേക്ക് നയിക്കുകയും രാജ്യത്തെ ജനങ്ങളുടെ ഉന്നമനത്തിന് വഴിയൊരുക്കുകയും ചെയ്യുന്നത് ഓഫീസർ ട്രെയിനികളുടെ ഭരണഘടനാപരമായ കടമയും ധാർമിക ഉത്തരവാദിത്തവുമാണെന്ന് രാഷ്ട്രപതി പറഞ്ഞു.
സദ്ഭരണം കാലഘട്ടത്തിന്റെ ആവശ്യമാണെന്ന് രാഷ്ട്രപതി പറഞ്ഞു. നല്ല ഭരണത്തിന്റെ അഭാവമാണ് സാമൂഹികവും സാമ്പത്തികവുമായ പല പ്രശ്നങ്ങൾക്കും കാരണം. ജനങ്ങളുടെ പ്രശ്നങ്ങൾ മനസ്സിലാക്കാൻ സാധാരണക്കാരുമായി ബന്ധപ്പെടണം. ആളുകളുമായി ഇടപഴകുന്നതിന് വിനയത്തോടെ പെരുമാറണമെന്നും അവർ ഓഫീസർ ട്രെയിനികളെ ഉപദേശിച്ചു. എങ്കിൽ മാത്രമേ അവരുമായി സംവദിക്കാനും അവരുടെ ആവശ്യങ്ങൾ മനസ്സിലാക്കാനും അവരുടെ ഉന്നമനത്തിനായി പ്രവർത്തിക്കാനും കഴിയൂ എന്നും രാഷ്ട്രപതി പറഞ്ഞു.
ഇന്ന് അക്കാദമിയിൽ 'വാക്ക് വേ ഓഫ് സർവീസ്' ഉദ്ഘാടനം ചെയ്തു. ഇതിൽ എല്ലാ വർഷവും ഓഫീസർ ട്രെയിനികൾ നിശ്ചയിക്കുന്ന രാഷ്ട്ര നിർമ്മാണ ലക്ഷ്യങ്ങൾ ടൈം ക്യാപ്സ്യൂൾ രൂപത്തിൽ സൂക്ഷിക്കും.
പ്രത്യേക സേവനങ്ങളും ഫീച്ചറുകളും
ആസാദി കാ അമൃത് മഹോത്സവിന്റെ ഭാഗമായി ഫുഡ് കോര്പറേഷൻ ഓഫ് ഇന്ത്യ പ്രത്യേക ശുചീകരണ യജ്ഞം നടത്തി
ആസാദി കാ അമൃത് മഹോത്സവത്തിന്റെ ഭാഗമായി ഫുഡ് കോർപ്പറേഷൻ ഓഫ് ഇന്ത്യ, കേരള റീജിയൻ എഫ്സിഐ ഡിവിഷണൽ ഓഫീസ്/ഡിപ്പോ ഓഫീസ്, റീജിയണൽ ഓഫീസ് എന്നിവിടങ്ങളിൽ പ്രത്യേക ശുചീകരണ പ്രവർത്തനങ്ങൾ നടത്തി. എല്ലാ ജീവനക്കാരും തൊഴിലാളികളും ചേർന്ന് ഓഫീസ് പരിസരം വൃത്തിയാക്കി.
എഫ്സിഐയുടെ ഓഫീസുകളിലെ ജീവനക്കാർ, തൊഴിലാളികൾ എന്നിവർക്ക് അവബോധം നൽകുകയും ചെയ്തു. എല്ലാ ജീവനക്കാരും തൊഴിലാളികളും തങ്ങളുടെ വീടുകളിൽ നിന്ന് ശുചിത്വം ആരംഭിക്കുമെന്ന് പ്രതിജ്ഞയെടുത്തു. കൂടാതെ, പരിസരം വൃത്തിയായി സൂക്ഷിക്കുന്നതിനും പ്ലാസ്റ്റിക്കിന്റെ ഉപയോഗം ഒഴിവാക്കുന്നതിനും ഉചിതമായ രീതിയിൽ മാലിന്യങ്ങൾ നീക്കം ചെയ്യുന്നതിനും എഫ്സിഐയിലെ എല്ലാ ജീവനക്കാരും നിത്യവും പരിശ്രമിക്കുന്നു.
എഫ്സിഐ കേരള റീജിയണിലെ മിക്കവാറും എല്ലാ ഡിവിഷണൽ ഓഫീസുകളിലും/ഡിപ്പോ ഓഫീസുകളിലും റീജിയണൽ ഓഫീസുകളിലും അടുക്കളത്തോട്ടങ്ങൾ പരിപാലിക്കുന്നു.
--ND--
(Visitor Counter : 19
പ്രധാനമന്ത്രിയുടെ ഓഫീസ്
റൊദ്ദം നരസിംഹയുടെ നിര്യാണത്തിൽ പ്രധാനമന്ത്രി അനുശോചിച്ചു
റൊദ്ദം നരസിംഹയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
"ഇന്ത്യയുടെ വൈജ്ഞാനിക പാരമ്പര്യത്തിന്റെയും അന്വേഷണ ശീലത്തിന്റെയും മികച്ച ആൾരൂപമായിരുന്നു റൊദ്ദം നരസിംഹ. മികച്ച ശാസ്ത്രജ്ഞനായ അദ്ദേഹം ,ശാസ്ത്രത്തിന്റെയും നൂതനാശയങ്ങളുടെയും ശക്തി ഇന്ത്യയുടെ പുരോഗതിക്കായി ഉപയോഗിക്കാൻ പ്രോത്സാഹിപ്പിച്ചിരുന്നു.അദ്ദേഹത്തിന്റെ നിര്യാണത്തിൽ ദുഃഖം രേഖപ്പെടുത്തുന്നു. അദ്ദേഹത്തിന്റെ കുടുംബാംഗങ്ങളെയും സുഹൃത്തുക്കളെയും അനുശോചനം അറിയിക്കുന്നു. ഓം ശാന്തി."
പ്രധാനമന്ത്രി ട്വിറ്റർ സന്ദേശത്തിൽ കുറിച്ചു.
പ്രധാനമന്ത്രിയുടെ ഓഫീസ്
ജി-7 ഉച്ചകോടിക്കിടെ ദക്ഷിണാഫ്രിക്കൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2022 ജൂൺ 27-ന് ജർമ്മനിയിലെ ഷ്ലോസ് എൽമൗവിൽ G-7 ഉച്ചകോടിക്കിടെ ദക്ഷിണാഫ്രിക്കൻ പ്രസിഡന്റ് സിറിൽ റമാഫോസയുമായി കൂടിക്കാഴ്ച്ച നടത്തി.
ഇരുരാജ്യങ്ങളും തമ്മിലുള്ള ഉഭയകക്ഷി ബന്ധത്തിൽ കൈവരിച്ച പുരോഗതി ഇരു നേതാക്കളും അവലോകനം ചെയ്തു, പ്രത്യേകിച്ചും 2019-ലെ തന്ത്രപരമായ സഹകരണ പദ്ധതിയിൽ ഒപ്പുവെച്ചതിനെത്തുടർന്ന്. പ്രതിരോധം, വിദ്യാഭ്യാസം, കാർഷിക മേഖലകളിൽ കൈവരിച്ച പുരോഗതിയിൽ അവർ സംതൃപ്തി പ്രകടിപ്പിച്ചു. വ്യാപാരം, നിക്ഷേപം, ഭക്ഷ്യസുരക്ഷ, പ്രതിരോധം, ഫാർമസ്യൂട്ടിക്കൽസ്, ഡിജിറ്റൽ സാമ്പത്തിക ഉൾപ്പെടുത്തൽ, നൈപുണ്യ വികസനം, ഇൻഷുറൻസ്, ആരോഗ്യം, ജനങ്ങളുമായുള്ള സമ്പർക്കം തുടങ്ങിയ മേഖലകളിലെ ഉഭയകക്ഷി ബന്ധം കൂടുതൽ ആഴത്തിലാക്കേണ്ടതിന്റെ ആവശ്യകത ആവർത്തിച്ച് പറയുകയും ചെയ്തു.
വികസ്വര രാജ്യങ്ങളിൽ കോവിഡ് -19 വാക്സിനുകളുടെ ഉത്പാദനത്തെ പിന്തുണയ്ക്കുന്ന 2022 ജൂണിലെ ലോക വ്യാപാര സംഘടനയുടെ കരാറിനെ ഇരു നേതാക്കളും സ്വാഗതം ചെയ്തു. കോവിഡ്-19 പ്രതിരോധം, പ്രതിരോധം അല്ലെങ്കിൽ ചികിത്സ എന്നിവയുമായി ബന്ധപ്പെട്ട് ട്രിപ്സ് കരാറിലെ ചില വ്യവസ്ഥകൾ നടപ്പിലാക്കുന്നത് സംബന്ധിച്ച് ലോക വ്യാപാര സംഘടനയുടെ എല്ലാ അംഗങ്ങൾക്കും ഇളവ് നിർദ്ദേശിക്കുന്ന ആദ്യ നിർദ്ദേശം ഇന്ത്യയും ദക്ഷിണാഫ്രിക്കയും സമർപ്പിച്ചിരുന്നു.
ബഹുമുഖ സ്ഥാപനങ്ങളിലെ, പ്രത്യേകിച്ച് യുഎൻ സുരക്ഷാ സമിതിയിലെ തുടർച്ചയായ ഏകോപനത്തെക്കുറിച്ചും അവയുടെ നവീകരണത്തിന്റെ ആവശ്യകതയെക്കുറിച്ചും ചർച്ചകൾ നടന്നു.
(--ND--
ആരോഗ്യ, കുടുംബക്ഷേമ മന്ത്രാലയം
ലോക ഹെപ്പറ്റൈറ്റിസ് ദിനത്തോടനുബന്ധിച്ച് പാർലമെന്റ് അംഗങ്ങളിൽ ബോധവൽക്കരണം നടത്തുന്നതിന്റെ ഭാഗമായി സംഘടിപ്പിച്ച രണ്ടാമത് എംപതി ഇ - കോൺക്ലേവിൽ കേന്ദ്രമന്ത്രി ഡോ. ഹർഷവർദ്ധൻ പങ്കെടുത്തു. "കോവിഡ് കാലത്ത് നിങ്ങളുടെ കരൾ സുരക്ഷിതമായി സൂക്ഷിക്കുക" എന്നതാണ് ഈ വർഷത്തെ സന്ദേശം.
പാർലമെന്റ് അംഗങ്ങളിൽ ഹെപ്പറ്റൈറ്റിസ് രോഗത്തെ കുറിച്ച് അവബോധം സൃഷ്ടിക്കുന്നതിന്റെ ഭാഗമായി ഇൻസ്റ്റിറ്റ്യൂട്ട് ഓഫ് ലിവർ ആൻഡ് ബിലിയറി സയൻസസും എയർപോർട്ട് അതോറിറ്റി ഓഫ് ഇന്ത്യയും സംയുക്തമായി ലോക ഹെപ്പറ്റൈറ്റിസ് ദിനമായ ഇന്ന് എംപതി ഇ - കോൺക്ലേവ് സംഘടിപ്പിച്ചു. ലോക്സഭാ സ്പീക്കർ ശ്രീ ഓം ബിർള മുഖ്യാതിഥിയായിരുന്നു. കേന്ദ്ര നിയമ വകുപ്പ് മന്ത്രി രവിശങ്കർ പ്രസാദ്, ആരോഗ്യ കുടുംബക്ഷേമ വകുപ്പ് മന്ത്രി ഡോ. ഹർഷവർദ്ധൻ എന്നിവരും ചടങ്ങിൽ പങ്കെടുത്തു.
കോൺക്ലേവിന്റെ ആമുഖമായി ആരോഗ്യമുള്ള കരളിന്റെ പ്രാധാന്യം വ്യക്തമാക്കുന്ന പ്രെസന്റഷൻ ഐ എൽ ബി എസ് ഡയറക്ടർ ഡോക്ടർ എസ് കെ സരിൻ
അവതരിപ്പിച്ചു. 2030 ഓടെ ഹെപ്പറ്റൈറ്റിസ്-ബി ,സി സംബന്ധിച്ച ലോകാരോഗ്യ സംഘടനയുടെ ലക്ഷ്യം നിറവേറ്റാൻ നാം പ്രതിജ്ഞാബദ്ധരാണെന്ന് കോൺക്ലേവ് ഉദ്ഘാടനം ചെയ്ത സ്പീക്കർ ശ്രീ ഓം ബിർള പറഞ്ഞു. ഹെപ്പറ്റൈറ്റിസ് രോഗത്തിനെതിരെ ബോധവത്കരണം നടത്തേണ്ട ഉത്തരവാദിത്വം നമുക്കുണ്ട് എന്നും അദ്ദേഹം അഭിപ്രായപ്പെട്ടു.
"കോവിഡ് കാലത്ത് നിങ്ങളുടെ കരൾ സുരക്ഷിതമായി സൂക്ഷിക്കുക "എന്ന കോൺക്ലേവിന്റെ ഹെപ്പറ്റൈറ്റിസ് ദിനാചരണ സന്ദേശം കോവിഡ് 19 മൂലമുള്ള ഈ പരീക്ഷണ കാലയളവിൽ ഏറെ പ്രാധാന്യമർഹിക്കുന്നതായി കേന്ദ്ര മന്ത്രി ഡോ. ഹർഷവർധൻ പറഞ്ഞു. പ്രധാനമന്ത്രി ശ്രീ നരേന്ദ്രമോദിയുടെ നേതൃത്വത്തിനു കീഴിൽ വളരെ നേരത്തെ സ്വയം സന്നദ്ധരായി നാം സ്വീകരിച്ച നടപടികളാണ് കോവിഡ് -19 വ്യാപനം നിയന്ത്രിക്കാൻ സഹായിച്ചതെന്ന് ഡോ.ഹർഷവർധൻ പറഞ്ഞു. കോവിഡ് 19 മൂലമുള്ള മരണ നിരക്ക് ഏകദേശം രണ്ട് മുതൽ മൂന്ന് ശതമാനം വരെയാണെങ്കിലും മിക്കവാറും കേസുകളിൽ രോഗലക്ഷണം ഉണ്ടാകാറില്ല. പ്രമേഹം, ഫാറ്റിലിവർ, ഗുരുതര കരൾ രോഗങ്ങൾ എന്നിവ ഉള്ളവരിൽ കോവിഡ് രോഗ സാധ്യതയും മരണ സാധ്യതയും കൂടുതലാണെന്ന കാര്യത്തിൽ ബോധവത്കരണം നടത്തേണ്ടത് പ്രധാനമാണെന്ന് അദ്ദേഹം അഭിപ്രായപ്പെട്ടു. ഇത്തരം രോഗാവസ്ഥകൾ ഉള്ളവരെ കണ്ടെത്താനുള്ള ശ്രമങ്ങൾ ആയുഷ്മാൻ ഭാരതിനു കീഴിലുള്ള ആരോഗ്യ കുടുംബക്ഷേമ കേന്ദ്രങ്ങൾ നടത്തിവരികയാണെന്നും മന്ത്രി പറഞ്ഞു.
ഹെപ്പറ്റൈറ്റിസ് ഒരു ആഗോള ആരോഗ്യ പ്രശ്നമാണ്. വൈറൽ ഹെപ്പറ്റൈറ്റിസ് ഇന്ത്യയിൽ സാധാരണമായ ഗുരുതര രോഗമാണെങ്കിലും അതിനെപ്പറ്റി ആരോഗ്യ പ്രവർത്തകർക്കും പൊതു ജനങ്ങൾക്കും വേണ്ടത്ര അവബോധം ഇല്ല. ഹെപ്പറ്റൈറ്റിസ് ബി, ഹെപ്പറ്റൈറ്റിസ് സി രോഗങ്ങൾ ഉള്ളവരിൽ കരൾ അർബുദം, ഗുരുതര കരൾ രോഗങ്ങൾ എന്നിവ ഉണ്ടാകാനുള്ള സാധ്യത ഏറെയാണ്. കരൾ രോഗം ഗുരുതരമായവരിൽ 80 ശതമാനം പേർക്കും രോഗബാധ ഉണ്ടായ കാര്യം അറിയില്ല എന്നതാണ് യാഥാർത്ഥ്യമെന്നും മന്ത്രി പറഞ്ഞു. നിശബ്ദ പകർച്ചവ്യാധിയായ ഹെപ്പറ്റൈറ്റിസ് ബി , സി എന്നിവക്കെതിരെ ബോധവൽക്കരണം നടത്താൻ പരിപാടിയിൽ പങ്കെടുത്ത എയർപോർട്ട് അതോറിറ്റി ഓഫ് ഇന്ത്യ ഉൾപ്പെടെയുള്ള സംഘടനകളോടും സഹപ്രവർത്തകരോടും അദ്ദേഹം ആഹ്വാനം ചെയ്തു.
(Visitor Counter : 217
റോഡ് ഗതാഗത, ഹൈവേ മന്ത്രാലയം
മോട്ടോർ സൈക്കിളിൽ കൊണ്ടുപോകുന്ന കുഞ്ഞുങ്ങളുടെ സുരക്ഷാ വ്യവസ്ഥകൾക്കുള്ള കരട് നിയമങ്ങൾ
ന്യൂഡൽഹി, ഒക്ടോബർ 26 , 2021
മോട്ടോർ വാഹന നിയമത്തിലെ 129 മത് വകുപ്പ്, 09.08.2019-ലെ മോട്ടോർ വാഹന  നിയമപ്രകാരം ഭേദഗതി ചെയ്തിട്ടുണ്ട്. വകുപ്പിലെ രണ്ടാമത്തെ വ്യവസ്ഥ ഇതാണ് - "മോട്ടോർ സൈക്കിളിൽ യാത്ര ചെയ്യുന്ന നാല് വയസ്സിന് താഴെയുള്ള കുട്ടികളുടെ സുരക്ഷയ്ക്കായുള്ള വ്യവസ്ഥകൾ കേന്ദ്ര ഗവൺമെന്റിന് നിയമങ്ങൾ വഴി നൽകാവുന്നതാണ്".
2021 ഒക്ടോബർ 21-ലെ GSR 758 പ്രകാരം മന്ത്രാലയം ഇത് സംബന്ധിച്ച കരട് ചട്ടങ്ങൾ രൂപീകരിച്ചു ശുപാർശ ചെയ്യുന്നു –
1. നാല് വയസ്സിന് താഴെയുള്ള കുട്ടികളെ , മോട്ടോർ സൈക്കിൾ ഓടിക്കുന്ന ആളോട് ബന്ധിപ്പിക്കുന്നതിന് സുരക്ഷാ ബെൽറ്റുകൾ ഉപയോഗിക്കണം .
2. 09 മാസത്തിനും 4 വയസ്സിനും ഇടയിൽ പ്രായമുള്ള കുട്ടിയായ യാത്രക്കാരന്റെ തലയ്ക്ക് അനുയോജ്യമായ ക്രാഷ് ഹെൽമെറ്റ് ധരിക്കണം അല്ലെങ്കിൽ [ASTM 1447]/ [യൂറോപ്യൻ  BS EN1080/BS EN 1078] അനുസരിച്ചുള്ള സൈക്കിൾ ഹെൽമെറ്റ് ധരിക്കണം. ബ്യൂറോ ഓഫ് ഇന്ത്യൻ സ്റ്റാൻഡേർഡ്സ് ആക്ട് 2016 പ്രകാരം ,ബ്യൂറോ ഓഫ് ഇന്ത്യൻ സ്റ്റാൻഡേർഡ്സ് മാനദണ്ഡം നിർദേശിക്കുന്നത് വരേയ്ക്കും ഇത് പാലിക്കണം
3. 4 വയസ്സ് വരെ പ്രായമുള്ള കുട്ടിയെ പിന്നിൽ ഇരുത്തികൊണ്ടുപോകുന്ന മോട്ടോർസൈക്കിളിന്റെ വേഗത മണിക്കൂറിൽ 40 കിലോമീറ്ററിൽ കൂടരുത്.
ഗസറ്റ് വിജ്ഞാപനത്തിനായി താഴെയുള്ള ലിങ്കിൽ ക്ലിക്ക് ചെയ്യുക
https://static.pib.gov.in/WriteReadData/specificdocs/documents/2021/oct/doc2021102601.pdf
IE/SKY
(Visitor Counter : 192
ആരോഗ്യ, കുടുംബക്ഷേമ മന്ത്രാലയം
141.80 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 16, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 141.80 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
റെയില്വേ മന്ത്രാലയം
ഇന്ത്യൻ റെയിൽവേയുടെ ആരോഗ്യ കേന്ദ്രങ്ങളിൽ, ഹോസ്പിറ്റൽ മാനേജ്മെന്റ് ഇൻഫർമേഷൻ സിസ്റ്റം-എഛ് എം ഐ എസ് സ്ഥാപിക്കാൻ റെയിൽ ടെലുമായി കരാറിലേർപ്പെട്ടു.
ആശുപത്രി ഭരണ, നിർവഹണ സംവിധാനങ്ങൾ ഒരു കുടക്കീഴിൽ കൊണ്ടു വരുന്നതിനും സേവനങ്ങൾ മെച്ചപ്പെടുത്തുന്നതിനും ലക്ഷ്യമിട്ട്,സംയോജിത ക്ലിനിക്കൽ ഇൻഫർമേഷൻ സംവിധാനമായ 'ഹോസ്പിറ്റൽ മാനേജ്മെന്റ് ഇൻഫർമേഷൻ സിസ്റ്റം, സ്ഥാപിക്കാൻ ഇന്ത്യൻ റെയിൽവേ റെയിൽ ടെല്ലുമായി കരാറിലേർപ്പെട്ടു. രാജ്യമെമ്പാടുമുള്ള 125 ആരോഗ്യ കേന്ദ്രങ്ങളിലും 650 പോളി ക്ലിനിക്കുകളിലും ആണ് ഈ സംവിധാനം ഏർപ്പെടുത്തുക.
ഓരോ രോഗിയുടെയും ക്ലിനിക്കൽ റെക്കോർഡ് സൂക്ഷിക്കുക, ഇതുപയോഗിച്ച് റെയിൽവേയുടെ മറ്റ് ആശുപത്രികളിൽ ചികിത്സാ സൗകര്യം ലഭ്യമാക്കുക,രോഗിയുടെ ആരോഗ്യസംബന്ധമായ രേഖകൾ മൊബൈൽ ഫോണിൽ ലഭ്യമാക്കുക എന്നിവയെല്ലാം ഈ സോഫ്റ്റ്വെയറിന്റെ ഉദ്ദേശലക്ഷ്യങ്ങൾ ആണ്.
റെയിൽ ടെല്ലും കേന്ദ്ര റെയിൽവേ മന്ത്രാലയവും ഇതുസംബന്ധിച്ച ധാരണാപത്രത്തിൽ ഒപ്പുവെച്ചു.
ഭവന, നഗരദാരിദ്ര ലഘൂകരണ മന്ത്രാലയം
സ്മാര്ട്ട് സിറ്റി പദ്ധതികള്ക്ക് 100 ദശലക്ഷം യൂറോ സഹായം
രാജ്യത്തെ തിരഞ്ഞെടുത്ത 30 മുതല് 80 വരെ സ്മാര്ട്ട് സിറ്റി പദ്ധതികള്ക്ക് 100 ദശലക്ഷം യൂറോ സഹായം നല്കാന് ഫ്രഞ്ച് ഏജന്സിയായ എ.എഫ്.ഡി. തീരുമാനിച്ചു. സാങ്കേതിക സഹായമായി 6 ദശലക്ഷം യൂറോയും നല്കും.
ഭോപ്പാലില് അടുത്തിടെ നടന്ന സ്മാര്ട്ട് സിറ്റി സി.ഇ.ഒ. മാരുടെ ആദ്യ ദേശീയ സമ്മേളനത്തിലാണ് ഏജന്സി ഇക്കാര്യം വെളിപ്പെടുത്തിയത്. സ്മാര്ട്ട് സിറ്റികളില് സുസ്ഥിരത, നവീനാശയം, പങ്കാളിത്ത സമീപനം എന്നിവ പ്രോത്സാഹിപ്പിക്കുകയാണ് ഇതിന്റെ ലക്ഷ്യം.
സ്മാര്ട്ട് സിറ്റികളില് കാല്നട യാത്രക്കാര്ക്ക് മാത്രമായി പ്രത്യേക പാത നിര്മ്മിക്കുക, ഏവര്ക്കും പ്രാപ്യമായ പൊതു സ്ഥലങ്ങള് സൃഷ്ടിക്കുക, കമ്പ്യൂട്ടര് വഴി ബന്ധിപ്പിച്ച് സംയുക്ത സ്മാര്ട്ട് സിറ്റി സെന്ററുകള് സ്ഥാപിക്കുക, സ്മാര്ട്ട് സിറ്റികളിലെ വനിതാ സുരക്ഷിതത്വം, നഗര പ്രദേശങ്ങളിലെ അടിസ്ഥാന സൗകര്യ വികസനത്തിന് പൊതു സ്വകാര്യ പങ്കാളിത്തവും ബോണ്ടുകളും മുതലായ വിഷയങ്ങള് സമ്മേളനം ചര്ച്ച ചെയ്തു.
(ND/MRD
പ്രധാനമന്ത്രിയുടെ ഓഫീസ്
ക്യുഎസ് വേൾഡ് യൂണിവേഴ്സിറ്റി റാങ്കിംഗ് 2022 ലെ മികച്ച 200 സ്ഥാനങ്ങൾക്ക് ഐഐടി ബോംബെ, ഐഐടി ദില്ലി, ഐഐഎസ്സി ബെംഗളൂരു എന്നിവയെ പ്രധാനമന്ത്രി അഭിനന്ദിച്ചു
ക്യുഎസ് വേൾഡ് യൂണിവേഴ്സിറ്റി റാങ്കിംഗ് 2022 ൽ മികച്ച 200 സ്ഥാനങ്ങൾ നേടിയ ഐഐടി ബോംബെ, ഐഐടി ദില്ലി, ഐഐഎസ്സി ബെംഗളൂരു എന്നീ സ്ഥാപനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
ഐഐഎസ്സി ബെംഗളൂരു , ഐഐടി ബോംബെ, ഐഐടി ദില്ലി, എന്നിവരെ അഭിനന്ദിക്കുന്നു. ഇന്ത്യയിലെ കൂടുതൽ സർവകലാശാലകളും സ്ഥാപനങ്ങളും ആഗോള മികവ് ഉറപ്പുവരുത്തുന്നതിനും യുവാക്കൾക്കിടയിൽ ബൗദ്ധിക വൈദഗ്ധ്യത്തെ പിന്തുണയ്ക്കുന്നതിനുമുള്ള ശ്രമങ്ങൾ നടക്കുന്നു."